Publication: Magyar Közlöny
Issue: MK-2011-56 (Year: 2011, Number: 56)
Era: contemporary
Section: 3. melléklet a 26/2011. (V. 27.) NEFMI rendelethez
Paragraph Index: 1165

5. Sportjátékok elemei Szakképzés 1/11. Cél: Kialakítani a rendszeres mozgást, testedzést, az egészséges életmód iránti igényt. Biztosítani az egészséges testi fejlődést. Feladat: Egyszerű mozgássorok reprodukálása. Ügyesség, bátorság, akarat fejlesztése. Fizikai képességek, testi adottságok fejlesztése. Sportjátékokhoz szükséges tájékozódási képesség, téri orientáció fejlesztése. Lateralitás rögzítése. Tornaszerek egyre önállóbb, adekvát használatának fejlesztése. Elvárt teljesítmény: Végezzen utánzó gyakorlatokat irányítással. Tudjon a térben tájékozódni saját testéhez képest. Próbálkozzon minél hosszabb idejű labdavezetéssel. Értékelés: Tanév végén érdemjeggyel, félévente szöveges tájékoztatás, évente P.A.C. mérőeszközös mérés. Az értékelésnél a saját magához mért fejlődésváltozásokat kell alapul venni.

Source: https://magyarkozlony.hu/hivatalos-lapok/a470bc8f9782a5344df9518501b2901850e5655a/dokumentumok/e6f8fc470d5b09eaafee1c83fa78c984488ca620/letoltes